Diari Oficial de la Generalitat Valenciana


Sumari del DOGV 8637, del 18-09-2019 (2019/8743)

RESOLUCIÓ de 13 de setembre de 2019, de la Conselleria de Sanitat Universal i Salut Pública, per la qual es concedeixen les subvencions establides en la Resolució d'11 de febrer de 2019, de la Conselleria de Sanitat Universal i Salut Pública, per la qual es convoquen subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu a la Comunitat Valenciana per a l'exercici 2019, i també se'n dona publicitat.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8637

Data del DOGV
:   18-09-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/8743


Data del document
:   13-09-2019

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * ajuda pública

RESOLUCIÓ de 13 de setembre de 2019, de la Conselleria de Sanitat Universal i Salut Pública, per la qual es concedeixen les subvencions establides en la Resolució d'11 de febrer de 2019, de la Conselleria de Sanitat Universal i Salut Pública, per la qual es convoquen subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu a la Comunitat Valenciana per a l'exercici 2019, i també se'n dona publicitat. [2019/8743]  
La Resolució d'11 de febrer de 2019, de la Conselleria de Sanitat Universal i Salut Pública, convoca subvencions destinades a finançar programes orientats a la inclusió social i la seua participació en la comunitat de les persones adultes amb problemes de salut mental greu a la Comunitat Valenciana, per a l'exercici 2019 (DOGV 8497, 01.03.2019).  
  
La comissió de valoració, constituïda en data 27 de març de 2019, conforme amb el que s'estableix en l'article 11 de l'Ordre 4/2017, de 6 de juny, de la Conselleria de Sanitat Universal i Salut Pública, formula una proposta de resolució provisional en data 31 de juliol de 2019, d'acord amb els criteris de valoració establits en l'article 6 de l'Ordre 2/2018, de 7 de maig, de la Conselleria de Sanitat Universal i Salut Pública, per la qual es modifica l'Ordre 4/2017, de 6 de juny.  
  
Havent transcorregut el termini de deu dies concedit amb la publicació de la proposta de resolució provisional, reunida la comissió en data 23 d'agost de 2019 en la qual s'acorda elevar a definitiva la llista d'adjudicacions i exclosos després de les al·legacions, i en virtut de la competència atribuïda en l'article 10 de la Resolució de convocatòria de 6 de juny de 2018, resolc:  
  
Primer  
Concedir una subvenció a les entitats que figuren en l'annex i per la quantia que en el mateix annex es determina. Les ajudes seran finançades amb càrrec als pressupostos de la Generalitat per al 2019, secció 10, servei 02.91, programa pressupostari 412.28, Salut mental i atenció sanitària de mitjana i llarga estada, capítol IV, línia de subvenció S0415000, per un import total de 900.000,00 euros.  
  
Segon  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, general de subvencions.  
  
Tercer  
La justificació i el pagament de les subvencions concedides es realitzaran en els termes establits en l'article 11 de la dita resolució de convocatòria d'11 de febrer de 2019.  
  
Contra la present resolució, que posa fi a la via administrativa, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, es pot interposar un recurs de reposició davant el mateix òrgan que l'ha dictada, en el termini d'un mes a comptar des de l'endemà de la publicació, o directament un recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 13 de setembre de 2019.- La consellera de Sanitat Universal i Salut Pública: Ana Barceló Chico.